Атанкситцәа рымш аҽны ишәыдаагалоит Мрҭашәаратәи афронт аибашьҩы, атанкист, Аԥсны Афырхаҵа Геннади Смыр иҿцәажәара.
Абаҩхатәра злоу асахьаҭыхҩы қәыԥш Саида Ԥлиаԥҳа лҟазара аҷыдарақәа ртәы еиҭалҳәеит Sputnik акорреспондент Сырма Ашәԥҳаи лареи реиҿцәажәараҿы.
Ашколи ашахмат асреи бзиа избо Нестор Кәыҵниа Очамчыра имҩаԥысуа жәларбжьаратәи ашахматтә турнир далахәуп. Избан ашахматист қәыԥш аинтеллектуалтә хәмарра бзиа изыибо, насгьы иарбан еихьӡарақәоу иааирԥшхьоу, абри атәы арадио Sputnik Аԥсны аефир аҟны еиҭеиҳәеит.
Жәашықәса раахыс, Ҭырқәтәыла, Адаԥазар ақалақь иаԥҵоу аԥсуа кәашаратә ансамбль аҟны ахкы назыгӡо, ҩынтә Аԥсны еиҿкааз аконцертқәа ирылахәыз, 19 шықәса зхыҵуа Доач Сергьегьиа иаҳзеиҭеиҳәеит имилаҭтә культура абзиабара шинырыз атәы.
Аинтернет ада жәларбжьаратәи амш адунеи аҟны иазгәарҭоит ажьырныҳәа мза аҵыхәтәантәи амҽышазы. Ари аныҳәа хықәкы хадас иамоуп аглобалтә ҳақәа иртәыртәыз ауаатәыҩса мышкы иадамзаргьы "ахақәиҭра" рыҭара, "ихәыцу" адунеи аҟнытә, аамҭала иҵабыргу аԥсҭазаарахь рырхынҳәра.
Ҳаамҭазы атехникатә прогресс иабзоураны еилыркаауеит амш зеиҧшрахо: ианыцәгьахо, ианыбзиахо. Уи азҵаара еилзырго асиноптикцәеи аҳауагәаҭаҩцәеи аҧсуаагьы иҳамоуп уажәшьҭа, аха иахьагьы ажәлар рамзартә гәаҭагақәа рыла амш, мамзаргьы аамҭа зеиҧшрахо еилзырго ауаа ыҟоуп. Убас иҟоу аӡәы диҿцәажәеит Нарҭдырреи адәынтәи афольклорҭҵаареи рцентр аҭҵаарадырратә усзуҩы Есма Ҭодуа.
Афырԥҳәыс, раԥхьатәи аԥсуа ԥырҩы Мери Аҩӡԥҳа дыргәаладыршәоит лара хаҭала дыздыруаз, Аԥсны еиҿкаау Аџьынџьтәылатә еибашьра дуи аџьеи рветеранцәа рхеилак ахантәаҩы Алеқсандр Шьониеи, акыр шықәса Ҭырқәтәыла Аԥсны ахаҭарнакс иҟаз Владимир Аҩӡбеи.
Аԥҟарақәа зегьы инарықәыршәаны аус зуа абахҭа аҳәынҭқарраҿы зда ԥсыхәа ыҟам ак шакәу дазааҭгылоит Sputnik аколумнист Елеонора Коӷониаԥҳа.
Анцәа Иӡӡаахра ақьырсиантә динхаҵараҿы ихадоу аныҳәақәа рахь иаҵанакуеит, Аԥшьаҩыраҿы иарбоу ахҭыс Иоанн Иаса Қьырса дахьӡааихуаз иадҳәалоуп.
Имаӡам иахьа Ҭырқәтәыла инхо ҳџьынџьуаа рыбжьара аԥсуа бызшәа аҭагылазаашьа акырӡа ишхьысҳау. Уи аиқәырхаразы акурсқәа шеиҿкаауагьы, ахархәара азҭо рхыԥхьаӡара рацәам. Ахатәы бызшәа аԥсы ахаҵаразы иҟаҵатәу дазааҭгылоит, 80 шықәса зхыҵуа Ҭырқәтәыла, Адаԥазар ақалақь инхо Фаарықә Аҳмеҭ-иԥа Ажьиба.
Аԥсуаа рныҳәара хада Ажьырныҳәеи уи Анцәахәы шыҟалази, иахьа аныҳәа амҩаԥгара иацу аҷыдарақәеи ртәы дазааҭгылоит Нарҭдырреи адәынтәи афольклорҭҵаареи рцентр аҭҵаарадырратә усзуҩы Есма Ҭодуаԥҳа.
Ашықәс ҿыцаз ирацәахоит агәырӷьаҿҳәашеи ассири. Sputnik аколумнист Аинар Ҷыҭанаа дазааҭгылоит шықәсқәак раԥхьа ахаан ихамышҭыртә ашықәс ҿыц аламҭалазы дзыниаз ахҭысқәа. Урҭ ирыцын аџьашьахәгьы, иҟан агәырӷьаҿҳәашагьы.
Ԥақәашь ақыҭа инхо Ҭаниаа рҭаацәараҿы иԥшьоу аныҳәа - Ажьырныҳәа шазгәарҭо дазааҭгылеит Sputnik аколумнист Сусанна Ҭаниаԥҳа.
Хымз раахижьҭеи, Ҭырқәтәыла, Адаԥазар ақалақь еиҿкаау аԥсуа бызшәа аҵаразы акурсқәа ирҭаауа Филиз Ҷықьԥҳа (Сергьегьиаԥҳа) иаҳзеиҭалҳәеит шаҟа игәахәара дуу, лхатәы бызшәала аҩышьеи, аԥхьашьеи ахьылҵаз.
Нальчик имҩаԥысуаз Жәларбжьаратәи аҟазаратә олимпиада "Таланты Евразии" аҟны Аԥснытәи ахәыҷтәы акәашаратә ансамбльқәа ҩба рыкәашацәа ахьтәы медалқәа роуит.
Аҟәатәи Ашьхарыуаа рышкол аҟны аҭоурых дзырҵо арҵаҩ қәыԥш Адгәыр Амҷба иара иҭоурых ҳзеиҭалҳәеит Сырма Ашәԥҳа.
Ашықәс ахыркәшарахь ианнеиуа, ишаԥу еиԥш дарбанызаалак ихатәы лкаақәа ҟаиҵоит, ашықәс аҩныҵҟа илшаз илымшаз. Ҳаҭыр зқәу аԥхьаҩцәа, саргьы исҭахуп ашықәс аҩныҵҟа сгәырӷьарақәеи сеихьӡара хәыҷқәеи ртәы шәзеиҭасҳәарц.
2018-тәи ашықәс иԥсҭазаараҿы ишымҩаԥысыз дазааҭгылеит Sputnik акорреспондент Аинар Ҷыҭанаа.
Абар инҵәоит ҳазҭоу ашықәс аҵыхәтәантәи амза. Ашықәс ҿыц аламҭалазы аԥсуа бызшәаҿы амзақәа рыхьӡқәа рбеиареи урҭ ирныԥшуа атрадициатә культуреи атәы дазааҭгылоит афольклорист Есма Ҭодуаԥҳа.
Сақариа иҟоу аҧсуаа ркультуратə хеидкыла аиҳабы Орал Бганба ашықəс алкаақəа дырзааҭгылоит.
Ҭырқəтəылатəи Ареспубликаҿы иҟоу Азинмчра нагӡа змоу Аҧсны Аҳəынҭқарра ахаҭарнак Вадим Ҳаразиа дырзааҭгылоит 2018-тəи ашықəс алкаақəа.
Аҩбатәи акласс аҿы аҵара зҵо Иалса Аҭрышԥҳа лнапҟазара атәы ҳзеиҭалҳәоит ажурналист Сырма Ашәԥҳа.
"Ахҭарԥа" захьӡыз афотоцәыргақәҵа ахәыҷтәы рҿиаратә ҩны "Аинар" аҟны имҩаԥган. Иара убас араҟа идырбан ахҭарԥа атемала еиқәыршәоу 2019 шықәсазтәи "Аҟәафон" амзар.